open-index/open-wikipedia-markdown huggingface dataset:
Slepkavību lielvalsts

**"Slepkavību lielvalsts"** () ir 2018. gada ASV satīriska melnās komēdijas trillera filma, kuras režisors un scenārija autors ir Sems Levinsons. Filmā galvenās lomas atveido Odesa Janga, Suki Voterhausa, Hari Nefa, Abra, Anika Noni Rouza, Kolmens Domingo, Moda Apatova, Bills Skašgords, Džoels Makheils un Bella Torna.

Filma stāsta par haosu un vardarbību, kas rodas, kad hakeris atklāj un nopludina lielas daļas pilsētas iedzīvotāju personīgo informāciju.

Filmas "Slepkavību lielvalsts" pirmizrāde notika  Sandensas kinofestivālā. Filma nopelnīja 2,9 miljonus ASV dolāru un saņēma pārsvarā pozitīvas kritiķu atsauksmes, slavējot filmas vizuālo stilu, bet kritizējot vāji izveidotos tēlus. Tīmekļa vietnē *[[Rotten Tomatoes]]* filmai ir 74% vērtējums.

## Atsauces

## Ārējās saites
Himamailana

**Himamailana** (, , ) ir pilsēta Filipīnās, Rietumu Visaju reģiona Rietumnegrosas provincē. Atrodas Negrosas salas rietumos Sulu jūras Panajas līča krastā. Dibināta 1575. gadā, no 1795. līdz 1849. gadam bija apvienotās Negrosas provinces centrs. Pilsētas tiesības ieguvusi 2001. gadā.

## Atsauces

## Ārējās saites
Kārlis Krauze

thumb|200px|Kārlis Krauze
**Kārlis Krauze** (1904—1942) bija latviešu grafiķis, Latvijas Mākslas akadēmijas grafiskās darbnīcas vadītājs. Latvijas pilsētu un apgabalu ģerboņu autors.

## Dzīvesgājums
Dzimis 1904. gada 2. februārī Pleskavas guberņas Gorku sādžā. 1909. gadā pēc tēva nāves ar māti pārcēlās uz Kārļu muižu, mācījās Cēsu elementārskolā un L. Ausēja reālskolā. Studēja Latvijas Mākslas akadēmijā Riharda Zariņa Grafikas meistardarbnīcā (1921—1932), studiju gados papildinājās Vīnē un Berlīnē. Līdztekus studijām strādāja Valsts naudas un vērspapīru spiestuvē (1920—1933) par gravieri, gatavojot marku un naudas zīmju zīmējumus. 1923.—1925. gadā izgatavoja pirmos 39 Latvijas pilsētu un miestu ģerboņus. 1936. gadā ar akvareļiem piedalījās Cēsu mākslinieku grupas izstādē. Vara un kokdzeluma tehnikā izgatavoja portretus, ilustrēja grāmatas, zīmēja karikatūras žurnālam "Svari". Daudzos zīmējumos un asējumos mākslinieks tēloja seno latviešu dzīvi, vēsturiskus notikumus, gatavojis arī daudzas ilustrācijas, grāmatu zīmes un ietērpus. Krauzes darbi glabājās pilsētas un valsts mākslas muzejā Rīgā, tāpat arī privātrokās un kolekcijās.

1934.—1938. gadā bija Latvijas Mākslas akadēmijas Grafikas meistardarbnīcas vadītāja palīgs. Pēc profesora Riharda Zariņa nāves Krauzi 1939. gadā iecēla par Mākslas akadēmijas grafiskās darbnīcas vadītāju vecākā docenta amatā.

Pēc Latvijas okupācijas 1940. gada septembrī Krauzi atbrīvoja no darba Latvijas Mākslas akadēmijā, 1941. gadā arestēja un deportēja uz PSRS. 1942. gada 28. aprīlī noslepkavots Soļiļeckas cietumā Čkalovas apgabalā.

## Atsauces
Nizami rajons

thumb|Nizami rajona izpildvaras ēka
**Nizami rajons** (azerbaidžāņu: *Nizami Rayonu*) ir administratīva vienība Azerbaidžānā, viens no 12 Baku pilsētas administratīvajiem rajoniem. Tas atrodas Abšeronas pussalas dienvidu daļā. Rajons ziemeļrietumos robežojas ar Narimanovas rajonu, ziemeļaustrumos — ar Sabunču rajonu, austrumos — ar Surahani rajonu un dienvidos — ar Hatai rajonu. 

Rajons tika izveidots 1980. gadā un nosaukts dzejnieka Nizami Gandžavi vārdā. Tas ir viens no skaistākajiem pilsētas rajoniem. Rajona platība ir 19,6 km². Iedzīvotāju skaits — 201 239 cilvēku.

## Ārējās saites
Kabankalana

**Kabankalana** (, , ) ir pilsēta Filipīnās, Rietumu Visaju reģionā, Rietumnegrosas provinces lielākā pilsēta pēc iedzīvotāju skaita. Atrodas Negrosas salas rietumos Ilogas upes labajā krastā  no Sulu jūras Panajas līča krasta. 

## Vēsture
Kabankalana pirmoreiz minēta 1630. gadā kā viena no Ilogas jezuītu misijām. 1907. gadā izdalīta kā atsevišķa municipalitāte. Pilsētas tiesības ieguvusi 1997. gadā.

## Atsauces

## Ārējās saites
Lorenco Patane

**Lorenco Patane** (; dzimis 1976. gada 20. novembrī Katānijā) ir itāļu izcelsmes aktieris, kurš strādā Vācijā.

## Dzīvesgājums
Patane ir sicīliešu vecāku dēls, bet kopš agras bērnības dzīvo Vācijā. Jaunību pavadījis Frankfurtē pie Mainas, Štutgartē un Kīmgavā. Tur viņš apmeklēja Valdorfskolu (*Waldorfschule*) un guva pirmo praktisko teātra spēlēšanas pieredzi.

Pēc vidusskolas beigšanas Patane vispirms mēģināja universitātē studēt modes dizainu. Viņš pameta studijas par labu aktiermākslai un sāka mācīties aktiermeistarības skolā Štutgartē. Šajās mācībās Patane spēlēja mazas lomas dažādās īsfilmās. Viņš piedalījās arī vairākās mazākās teātra lomās. Viņš priekšlaicīgi pameta skolu, jo debitēja vācu televīzijas seriālā *Ein Fall für Zwei*. Plašākai auditorijai viņš kļuva pazīstams galvenokārt ar ziepju operu "Mīlas viesulis", kurā viņš 2. un 6. sezonā atveidoja galvenā šefpavāra Roberta Zālfelda galveno lomu. Patanem bija neliela loma spēlfilmā *All the money in the world,* kuras režisors ir Ridlijs Skots. 2018. gadā viņam bija neliela karabiniera (itāļu policista) loma seriāla *Tatort: Kopper* un kā filmu producentam seriālā *Tatort: Meta*.

Patanem kopā ar māti Štutgartē pieder itāļu restorāns un vīna bārs. Kopš 2017. gada ir precējies ar itālieti, kuru viņš satika 2008. gadā.

## Filmogrāfija

* 2008: *Harry & Bo*
* 2013: *L' Ultimo Weekend*
* 2013: *Selene*
* 2014: *Child K*
* 2014: *The Gypsy Angel*
* 2016: *Schnell wie der Wind*
* 2016: *In Guerra per Amore*
* 2017: *Alles Geld der Welt*
* 2018: *La promessa*
* 2019: *Memory Island*

### TV

* 1999: *Ein Fall für zwei* (kriminālseriāls)
* 2001: *Fabrixx* (bērnu un jauniešu seriāls)
* 2004: *Verflixte Begegnung im Mondschein*
* 2005–2007, 2010–2011, 2017, 2018–: "Mīlas viesulis" (ziepju opera)
* 2008: *Agrodolce*
* 2012: *Kubrick - Una Storia Porno* (3 sērijas)
* 2013: Darbība TV kanālā *Alice Kochen*
* 2014: *Il Candidato* (1 sērija)
* 2018: *Tatort: Kopper*
* 2018: *Tatort: Meta*
* 2021: *Wer weiß denn sowas?* (Viktorīna)

### Teātris

* 2001: *Viel Lärm um nichts*
* 2003: *Fisch und Fisch*
* 2004: *Die Stunde, da wir nichts voneinander wussten*
* 2004: *Viel Lärm um nichts*
* 2005/2006: *Was ihr wollt*
* 2009: *Mondscheintarif*

## Atsauces

## Ārējās saites
* 
* Lorenco Patane  vietnē *mr-management.de*
The Conqueror

***The Conqueror*** ir 1956. gada ASV vēsturiska drāmas filma, kuras režisors ir Diks Pauels, bet producents Hovards Hjūzs. Galveno lomu — mongoļu iekarotāju Čingishanu filmā atveido Džons Veins. Pārējās lomas atveido Sūzana Heivorda, Agnese Morheda, Pedro Armendariss, Tomass Gomess un Džons Hoits.

Neskatoties uz zvaigžņoto aktieru sastāvu un kases ieņēmumu panākumiem, filma saņēma ārkārtīgi sliktas kritiķu atsauksmes. Mūsdienās *The Conqueror* tiek dēvēta gan par vienu no sliktākajām 1950. gadu filmām, gan par vienu no sliktākajām filmām vēsturē. *[[The Guardian]]* izvēli Čingishanu atainot Džonam Veinam nodēvēja par vienu no visu laiku sliktāko aktieru izvēles lēmumu. Filmēšana notika netālu no Sentdžordžas Jūtā, kas atrodas netālu no kodolieroču izmēģināšanas vietas Nevadā. Filmu nereti vaino par ar vēzi saistītu nāvju izraisīšanu vairākiem ar filmu saistītiem cilvēkiem, tai skaitā aktieriem Veinam, Heivordai, Morhedai, Armendarisam, kā arī režisoram Pauelam. 1980. gadā 91 no 220 (vairāk nekā 41%) filmas aktieriem un uzņemšanas komandas locekļiem bija konstatēts vēzis, kamēr 46 no viņiem bija jau no tā miruši.

Filmas producents Hjūzs, jūtoties vainīgs par saviem lēmumiem saistībā ar uzņemšanas vietas izvēli, par 12 miljoniem ASV dolāru nopirka visas eksistējošās filmas kopijas, lai apturētu tās izplatību. *The Conqueror* kļuva par Hjūza pēdējo producēto filmu.

## Atsauces

## Ārējās saites
Bago

**Bago** (, , ) ir pilsēta Filipīnās, Rietumu Visaju reģiona Rietumnegrosas provincē. Atrodas Negrosas salas rietumos pie Bago upes ietekas Gimarasas šaurumā. Tiek dēvēta par «Filipīnu boksa galvaspilsētu» — šeit regulāri notiek liela mēroga boksa pasākumi.

## Vēsture
Sena apdzīvota vieta, zināma no pirmskoloniālā laikmeta Madžaasas valsts. Par mūsdienu pilsētas dibināšanas gadu uzskata 1575. gadu, kad spāņu misionāri šeit izveidoja pilsētiņu ar misiju. Pilsētas tiesības ieguvusi 1966. gadā.

## Atsauces

## Ārējās saites
Kauņas "City"

**Kauņas "City"** ir pusprofesionāla hokeja komanda, kas bāzēta Kauņā, Lietuvā, un piedalās Latvijas Virslīgas hokeja čempionātā. Komanda dibināta 2021. gadā.

## Vēsture
Komanda izveidota 2021. gadā, pēc tam, kad darbību pārtrauca Kauņas "Baltų Ainiai" un Kauņas "Hockey" vienības. Pirmajā pastāvēšanas sezonā komanda spēlēja Lietuvas čempionātā, tajā izcīnot trešo vietu. 2022. gadā kopā ar Elektrēnu "Energija" un Viļņas "Hockey Punks" pievienojās Latvijas čempionātam. Debijes sezonā "City" izcīnīja sesto vietu un ceturtdaļfinālā vien izšķirošās piektās spēles pēcspēles metienu sērijā piekāpās Rīgas "Dinamo".

## Visu Latvijas čempionāta sezonu rezultāti

## Līderi
### Kluba spēlētāju rekordi Latvijas čempionātā
#### Regulārā sezona
* Visvairāk gūto vārtu sezonā: Aivars Bendžiuss, 25 (2022.—23.)
* Visvairāk rezultatīvo piespēļu sezonā: Povils Verenis un Egidijs Binkulis, 21 (2022.—23.)
* Visvairāk gūto punktu sezonā: Aivars Bendžiuss, 43 (2022.—23.)
* Visvairāk soda minūšu sezonā: Povils Verenis, 87 (2022.—23.)
* Visvairāk gūto punktu sezonā, starp aizsargiem: Daniels Klineckis, 27 (2023.—24.)

#### Izslēgšanas kārta
* Visvairāk gūto vārtu sezonā: Povils Verenis, 5 (2022.—23.)
* Visvairāk rezultatīvo piespēļu sezonā: Egidijs Binkulis un Ignass Bakuss, 21 (2022.—23.)
* Visvairāk gūto punktu sezonā: Egidijs Binkulis, 7 (2022.—23.)
* Visvairāk soda minūšu sezonā: Oleksandrs Voroņins, 50 (2022.—23.)
* Visvairāk gūto punktu sezonā, starp aizsargiem: Kostass Gusevs, 4 (2022.—23.)

### Komandas treneri
* Sergejs Durdins (2021—2023)
* Serhijs Viters (2023—*pašlaik*)

### Kapteiņi
* Lūkass Žukausks (2022—*pašlaik*)

## Ārējās saites
* Eliteprospects.com profils
Silaja

**Silaja** (, , ) ir pilsēta Filipīnās, Rietumu Visaju reģiona Rietumnegrosas provincē. Atrodas Negrosas salas ziemeļrietumos pie Gimarasas šauruma. Nozīmīga osta. Pilsētā atrodas Bakolodas-Silajas starptautiskā lidosta. Nozīmīgs Negrosas kultūras un tūrisma centrs.

## Vēsture
Apdzīvotā vieta dibināta kā **Karovkovas** (*Carobcob*) enkomjenda 1565. gadā. Ap 1760. gadu moro vergu tirgotāju uzbrukumu iespaidā pilsētiņas iedzīvotāji pārcēlās no piekrastes tālāk iekšzemē un izbūvēja aizsargnocietinājumus. 1760. gadā Silajai nostiprināja miesta (*pueblo*) statusu. 19. gadsimta beigās Silaja kļuva par plaša cukurniedru plantāciju reģiona centru. Patstāvīgas pilsētas statuss piešķirts 1957. gadā.

## Atsauces

## Ārējās saites
Kordeleina

**Kordeleina** (; no franču valodas — "īlena sirds") ir pilsēta Aidaho štatā, Amerikas Savienotajās Valstīs. 2020. gadā pilsētā dzīvoja 54 628 iedzīvotāji, padarot to par apdzīvotāko pilsētu Aidaho ziemeļos un septīto apdzīvotāko pilsētu štatā. Kordeleina ir pavadoņpilsēta Spokenai, kas atrodas aptuveni 50 km uz rietumiem Vašingtonas štatā. Lokāli pilsēta ir pazīstama kā "ezeru pilsēta" vai vienkārši saīsinot "CDA".

Pilsēta ir nosaukta Kordeleinas indiāņu cilts vārdā, kas plašā teritorijā apdzīvo teritorijas no Vašingtonas austrumiem līdz Montānai.

## Ārējās saites

*
* Mājaslapa
Horsey Horseless

thumb| ''Horsey Horseless'' patenta diagramma
***Horsey Horseless*** bija agrīna automašīna, ko izveidoja Urija Smits, Septītās dienas adventistu sludinātājs un izgudrotājs Batlkrīkā, Mičiganas štatā. Tai bija no koka izgatavota zirga galva un kakls, kas tika piestiprināts pie automašīnas priekšpuses, lai tas vizuāli atgādinātu zirgu un pajūgu un nebiedētu citus zirgus uz ceļa. Ir zināms, ka šis transportlīdzeklis tika izgudrots 1899. gadā, taču nav zināms, vai tas kādreiz tika uzbūvēts. Zirga galva bija doba un kalpoja arī kā degvielas tvertne. Šo automašīnu iekļāva žurnāla *[[Time|Time Magazine]]* sliktāko automašīnu sarakstā.

## Atsauces

## Ārējās saites
*
Renovācija

**Renovācija** (no latīņu: *renovatio* — atjaunošana) ir uzlabošanas un rekonstrukcijas process, kā arī būves pielāgošana mūsdienu vajadzībām, neizjaucot struktūras integritāti. Parasti izmanto attiecībā uz būvniecības jomu.

Renovācijas darbus var klasificēt šādi:

* kapitālais remonts
* kapitālieguldījumu uzlabojumi jeb uzlabojumi (ēkas rekonstrukcija, iekārtu un sistēmu modernizācija u.c.), kas uzlabo ēkas ekspluatācijas vides kvalitāti
* ēkas paplašināšana, lai palielinātu tās platību
* konservācija, lai uzlabotu ēkas saglabāšanu
* restaurācija, tostarp atjaunošana, lai saglabātu, atjaunotu vai uzlabotu arhitektūras ārējo izskatu

## Māju renovācija Eiropas Savienībā
Eiropas Savienības dalībvalstīs ar bijušo plānveida ekonomiku, kur ir saglabājušās tipiskas komunistiskā perioda daudzdzīvokļu ēkas, tos atjaunošano, pilnībā nomainot iekšējās inženierkomunikācijas, nomainot jumtus un siltinot fasādes, lai palielinātu ēku energoefektivitāti. Tā palielina arī īpašuma vērtību.

### Latvijā
Latvijā ir 13 500 daudzdzīvokļu namu, kas būvēti padomju laikos un kuri būtu jārenovē. Par ēkas renovāciju ir jāvienojas dzīvokļu īpašniekiem, nepieciešams sasaukt dzīvokļu īpašnieku sapulci. Pēc tam ēkai jāveic energoaudits, kurā tiek norādīts, kādi pasākumi būs jāveic, un tad var pieteikties valsts attīstības finanšu institūcijai "Altum". Ja viss ar dokumentiem ir kārtībā, "Altum" aizdos naudu, un aptuveni pusi no izmaksām segs Eiropas Savienība. Galvenā prasība, kas jāsasniedz, saņemot ES finansējumu, ir primārās enerģijas patēriņa samazināšana mājai vismaz par 30%. Vidējais enerģijas patēriņa ietaupījums esot apmēram 50—60% — labākajām mājām par 65%, sliktākajām ap 40%.

## Galerija

Attēls:Kohila Tööstuse tänav.jpg|Dzīvojamā māja Igaunijā
Attēls:Panelák ul. Palackého - Teplice B.JPG|Prāga, Čehija
Attēls:Salaspils stacija.jpg|Salaspils dzelzceļa stacija


## Skatīt vēl

* Energoefektivitāte
* Restaurācija

## Atsauces

## Ārējās saites
Moskova (Aidaho)

**Moskova** () ir pilsēta Aidaho štatā, Amerikas Savienotajās Valstīs. 2020. gadā pilsētā dzīvoja 25 435 iedzīvotāji. Pilsēta atrodas štata ziemeļos, pie robežas ar Vašingtonas štatu.

Pilsētā atrodas Aidaho Universitāte.

## Atsauces

## Ārējās saites

* 
* Mājaslapa
Aidaho Universitāte

thumb
**Aidaho Universitāte** (angļu: *University of Idaho*) ir vecākā publiskā universitāte Aidaho štatā, ASV. Tā atrodas štata ziemeļu centrālajā daļā Moskovas pilsētā.

2023. gadā studentu skaits pārsniedz 11 000. Universitātē tiek īstenotas 142 izglītības programmas. Kopumā universitātes profils ir galvenokārt balstīts uz pētniecību.

## Ārējās saites
Voterlū

**Voterlū** () ir pilsēta Aiovas štatā, Amerikas Savienotajās Valstīs. 2020. gadā pilsētā dzīvoja 67 314 iedzīvotāji, padarot to par astoto apdzīvotāko pilsētu štatā.

Pilsētā iepriekš bāzējās basketbola komanda Voterlū "Hawks", kas bija viena no Nacionālās basketbola asociācijas dibinātājām. NBA komanda aizvadīja tikai 1949—50. gada sezonu. Tādējādi Voterlū ir viena no mazākajām ASV pilsētām, kurā ir bāzējies kādas ASV četru lielāko sporta līgu klubs.

## Cilvēki
Voterlū dzimuši:

* Mišela Bahmane (*Michele Bachmann*, 1956) — politiķe

## Atsauces

## Ārējās saites

* 
* Mājaslapa
Eimsa

**Eimsa** () ir pilsēta Aiovas štatā, Amerikas Savienotajās Valstīs. 2020. gadā pilsētā dzīvoja 66 427 iedzīvotāji, padarot to par devīto apdzīvotāko štata pilsētu.

Pilsētā atrodas Aiovas štata Universitāte (ISU), kas specializējas lauksaimniecībā, dizainā, inženierijā un veterinārajā medicīnā. 2023. gadā universitātē mācījās 27 854 studenti, kas ir aptuveni viena puse no visas pilsētas iedzīvotājiem. ASV Enerģētikas departamenta nacionālā laboratorija, Eimsas laboratorija, atrodas ISU studentu pilsētā. Pilsētā atrodas arī vairākas ASV Lauksaimniecības departamenta ēkas, kā, piemēram, lielākais federālais dzīvnieku slimību centrs ASV.

## Atsauces

## Ārējās saites

*
* Mājaslapa
Aidahofolsa

**Aidahofolsa** () ir pilsēta Aidaho štatā, Amerikas Savienotajās Valstīs. 2020. gadā pilsētā dzīvoja 64 818 iedzīvotāji, padarot to par apdzīvotāko pilsētu ārpus Boisisitijas metropoles, kā arī ceturto apdzīvotāko pilsētu štatā.

Pilsēta ir nozīmīgs Aidaho austrumu komerciāls, kulturāls un veselības aprūpes centrs. Pilsētā atrodas reģionālā lidosta, kā arī koledža.

## Ārējās saites

*
* Mājaslapa
Mazais princis (nozīmju atdalīšana)

**Mazais princis** var būt:

* Mazais princis — Antuāna de Sent-Ekziperī grāmata;
* Mazais Princis — animācijas filma;
* Mazais Princis — mūzikas grupa.
Cēsu novada ģerbonis

**Cēsu novada ģerbonis** ir viens no Cēsu novada oficiālajiem simboliem.

## Heraldiskais apraksts
Šķelts ar labo un kreiso slīpstūri: zelts un zils. Zilā laukā sudraba senlatviešu kareivis tādā pašā lecošā zirgā ar paceltu kaujas cirvi labajā rokā un apaļu sarkansudrabsarkanu vairogu valsts karoga krāsu samēros kreisajā rokā.

Cēsu novada ģerboņa pamatā ir bijušie Cēsu apriņķa un Cēsu rajona ģerboņi. Zilā lauka augšējā daļā zelta slīpstūri, kuri veido ševrona vai smailes veida figūru, simbolizē tieksmi uz attīstību un izaugsmi, savukārt senlatviešu kareivis simbolizē seno Cēsu novadu.

## Atsauces
Reinis Avotiņš

**Reinis Jānis Avotiņš** (dzimis  Jēkabpilī) ir Latvijas basketbolists, spēlē centra pozīcijā. 2025. gadā pārstāv Latvijas—Igaunijas līgas un Latvijas Basketbola līgas (LBL) klubu BK Ogre, bet iepriekš vairākas sezonas spēlēja BK Latvijas Universitāte un BK Liepāja. Pievērsies arī 3x3 basketbolam.

## Karjera
Trenēties sācis dzimtajā Jēkabpilī, pārstāvējis Jēkabpils sporta skolu LJBL.

Profesionālo karjeru sācis BK Latvijas Universitāte, kur aizvadījis četras sezonas, kļūstot par vienu no komandas līderiem. Līdztekus sportam studējis Latvijas Universitātes Biznesa, vadības un ekonomikas fakultātes studiju programmā "Industriālās inženierijas vadība".

2023. gada vasarā R. Avotiņš pievienojās citam Latvijas—Igaunijas līgas klubam BK Liepāja. 2024. gada jūnijā tika paziņots, ka viņš noslēdzis līgumu ar BK Ogre.

## Atsauces

## Ārējās saites
Marija Kristīne Čilvere

**Marija Kristīne Čilvere** (), pazīstama kā **Kristīna** un ar šifrēto vārdu **Aģents Fifi**, (dzimusi , mirusi ) bija latviešu izcelsmes slepenā aģente, kura Otrā pasaules kara laikā bija britu Īpašo operāciju pārvaldes (*Special Operations Executive*, SOE) darbiniece, novērtējot un pārbaudot stažieru (slepeno aģentu) izpratni par drošību.

## Dzīvesɡājums
Dzimusi 1920. ɡadā Londonā, angļa un latvietes ģimenē, bet uzauga Rīgā, Latvijā, kopā ar māti. Pēc Otrā pasaules kara sākuma viņa pārcēlās uz Franciju. Pēc Francijas sakāves 1940. gadā vācieši viņu apcietināja un ieslodzīja Bezansonas *Frontstalag 142* internēšanas nometnē. 1941. gadā viņai izdevās izbēɡt no nometnes un kopā ar ievainotu britu lidotāju nokļūt Anglijā. 

1942. gadā Čilvere pievienojās Īpašo operāciju pārvaldei (SOE), un viņai tika dots uzdevums novērtēt un pārbaudīt stažieru drošības izpratni, kamēr viņi atradās 96 stundu apmācības misijās Apvienotajā Karalistē. Viņas segvārds bija "Fifi", un viņa lietoja viltus identitāti ar vārdu Kristīna Kolarda. Klīda baumas, ka SOE nodarbināja aģentus, kuri mēģināja savaldzināt vīriešus, lai pārliecinātu viņus atklāt savus noslēpumus; Čilveres ziņojumi liecina, ka dažiem aģentiem praktikantiem vajadzēja tikai glaimus un uzmanību, lai viņi atklātu visu, ko viņi zina, kas apliecināja viņu neatbilstību slepena aģenta misijai nacistu okupētajā Eiropā. Viņas ziņojumu rezultātā aģentus atlaida no SOE.
Pēc aiziešanas no SOE Čilvere dzīvoja Čelsijā, kā arī viņa studēja franču valodu Birkbekas koledžā Londonā, kuru 1960. gadā absolvēja ar pirmās klases apbalvojumu franču valodā. Vēlāk viņa pārcēlās uz Vje ieleju un dzīvoja Lidnejā, Glosteršīrā. Viņa pavadīja lielu daļu no savas pensijas laika kopā ar savu draudzeni, atraitni Džīnu "Aleksu" Felgeitu, atvaļinātu SOE izlūkdienesta virsnieci.

Cita starpā Čilvere pievērsās dzīvnieku aizsardzībai Latvijā. 1996. gadā viņa dibināja "Dzīvnieku drauga fondu", un 2001. gadā ar Čilveres atbalstu izveidoja dzīvnieku patversmi "Dzīvnieku Draugs".

Čilvere nomira 2007. gada 5. novembrī.
Viņas kara laika dokumentus atslepenoja un Nacionālais arhīvs izdeva 2014. gadā.

## Literatūra
Ērika Šmeļkova. Slepenā aģente Fifī – latviete, kas mainīja likteņus. Rīɡaː Latvijas mediji, 2026. 143 lpp.

## Atsauces

## Literatūra
*  (Latvian)
* 

## Ārējās saites

* Marie Christine Chilver — born 12.09.1920 at the National Archives
* Life in Pictures of the Secret Agent Seductress at the Daily Telegraph, 21 September 2014, by Anita Singh, and Rayyan Sabet-Parry
* Dzīvnieku Draugs
* https://timenote.info/lv/Marija-Kristine-Cilvere
Lojas pilskalns

**Lojas pilskalns** atrodas Vidzemē, Siguldas novada Krimuldas pagastā, uz austrumiem no Murjāņiem, Lojas upes kreisajā krastā. Valsts nozīmes kultūras piemineklis.

Tas ir reljefa veidojums, ko ziemeļos norobežo dziļa grava, rietumos — 15 metrus augsta smilšakmens klints. Dienvidu un austrumu pusē pilskalns nocietināts ar 65 metrus garu un 4 metrus augstu valni, kam priekšā 3 m dziļš grāvis. Pilskalna datējums — vēlais dzelzs laikmets. 1899. gadā pilskalnā arheoloģiskos pētījumus veica Antons Buhholcs. Pilskalnu aprakstījis un uzmērījis Ernests Brastiņš.

## Ārējās saites

* Lojas pilskalns portālā https://www.latvijas-pilskalni.lv/
Munke

**Munke** (; dzimis , miris ) bija ceturtais Mongoļu impērijas lielhans jeb kagans. Viņš bija Čingishana mazdēls, viņa vecākā dēla Tolui dēls, Hubilaja un Hulegu brālis. Munke veica būtiskas reformas mongoļu impērijas pārvaldībā. Viņa valdīšanas laikā mongoļi iekaroja mūsdienu Irāku, Sīriju, kā arī Dali valsti Juņnaņā.

1230. gadā Munke piedalījās karā pret Dzjiņu dinastiju Ķīnā, ko vadīja Ugedejs un Tolui. 1235. gadā piedalījies mongoļu invāzijā Austrumeiropā pret kipčakiem, Kijivas Krievzemi un Volgas bulgāriem. 1240. gadā viņš līdzās hanam Batijam bija viens no Kijivas ieņemšanas vadītājiem.

## Ārējās saites
Džūlians Sendss

**Džūlians Ričards Morlijs Sendss** (; dzimis , pazudis bezvēsts ) bija angļu aktieris. Plašaku popularitāti ieguva pēc Džordža Emersona lomas filmā *[[A Room with a View]]* (1985), tāpat filmējies filmās "Nāves lauki" (*The Killing Fields*, 1984), "Gotika" (*Gothic*, 1986), *[[Warlock]]* (1989), "Arahnofobija" (*Arachnophobia*, 1990), *[[Naked Lunch]]* (1991), *[[Boxing Helena]]* (1993), "Pametot Lasvegasu" (1995), "Medaljons" (*The Medallion*, 2003), "Oušena velna ducis" (2007) un "Meitene ar pūķa tetovējumu" (2011). Televīzijā piedalījies seriālos "24" (2006), "Smolvila. Leģenda par Supermenu" (2009—2010) un ieskaņojis Valmonta lomu animācijas seriālā "Džekija Čana piedzīvojumi" (*Jackie Chan Adventures*, 2000—2002).

2023. gada janvārī Sendss bezvēsts pazuda haikojot Sengeibriela kalnos uz ziemeļiem no Losandželosas. Viņa mirstīgās atliekas šajā apvidū uzgāja tā paša gada jūnijā.

## Atsauces

## Ārējās saites
Žuau Grimaldo

**Žuau Alberto Grimaldo Ubidia** (; dzimis ) ir Peru futbolists. Dzimis un audzis Limā, kur veido profesionāla futbolista karjeru.

## Ārējās saites
Tarkvīnija

**Tarkvīnija** (, ), agrāk **Korneto** (*Corneto*), ir komūna Itālijā, Lacio reģionā. Tarkvīnija atrodas Viterbo provincē, 70 km uz ziemeļrietumiem no Romas. 2023. gadā pilsētā dzīvoja 15,8 tūkstoši iedzīvotāju. Senā etrusku nekropole, kas atrodas Tarkvīnijā, ir iekļauta UNESCO Pasaules mantojuma sarakstā.

## Atsauces

## Ārējās saites
Seksoloģija

**Seksoloģija** ir starpdisciplināra zinātne, kas pēta seksualitātes tēmas un problēmas (seksuālālo aktivitāti, ētiku, pararafiliju un citas).

## Seksoloģijas pētījuma objekts
Seksoloģijas pētījuma objekts:

* Reproduktīvā sistēma (fizioloģiju, anatomiju, androloģiju, ginekoloģiju zinātņu nozarēm),
* Seksuālā aktivitāte (socioloģiju, psiholoģiju, antropoloģiju zinātņu nozarēm),
* Seksuālie refleksi (neirozinātnei),
* Seksuālā disfunkcija (medicīnas, psihiatriju zinātņu nozarēm),
* Seksuālās novirzes (psihiatriju, kriminoloģiju zinātņu nozarēm),
* Seksuāli transmisīvās slimības (epidemioloģiju zinātņu nozarēm).

## Atsauces

## Ārējās saites
Kūpertīno

**Kūpertīno** (, ) ir pilsēta Amerikas Savienotajās Valstīs, kas atrodas Kalifornijas štata rietumos, Santaklāras apgabalā.  Pilsētas kopējā platība ir 29,298 km², un pēc 2020. gada tautas skaitīšanas datiem Kūpertīno dzīvoja 60,4 tūkstoši iedzīvotāju. Faktiski tā ir Sanhosē piepilsēta, atrodas uz rietumiem no Sanhosē. Kūpertīno atrodas uzņēmuma *[[Apple]]* galvenā mītne.

## Atsauces

## Ārējās saites
Neviens tevi neglābs

**"Neviens tevi neglābs"** () ir 2023. gada ASV zinātniskās fantastikas šausmu filma, kuras režisors un scenārija autors ir Braiens Dafīlds. Filmā galveno lomu atveido Keitlina Dīvera. Filma ir neierasta, jo visā tās garumā tiek pateikti tikai pieci vārdi.

Filma stāsta par sievieti, kuras mājā ielaužas citplanētietis.

Filmas "Neviens tevi neglābs" pirmizrāde notika . Kopš  filma ASV pieejama straumēšanas platformā *[[Hulu]]*, bet starptautiski platformā *[[Disney+]]*. Filma saņēma pārsvarā pozitīvas kritiķu atsauksmes. Tīmekļa vietnē *[[Rotten Tomatoes]]* filmai ir 82% vērtējums.

## Atsauces

## Ārējās saites
Visaji

thumb|240px|Visaju valodu izplatības areāls Filipīnās
**Visaji** (pašnosaukums: *mga Bisaya*) ir Filipīnu tautu kopums vai metaetnoss, kas pārsvarā apdzīvo Visaju salas valsts vidienē, kā arī Mindanao salas ziemeļdaļu. Runā tuvu radniecīgās visaju valodās, kas agrāk tika uzskatītas par vienas visaju valodas dialektiem. Visaju kopskaits tiek lēsts ap 33 miljoniem, no kuriem lielākās tautas ir sebuāņi (8,6 miljoni), ilongi (8,6 miljoni), varaji (4,1 miljons), boholieši (1,9 miljoni), kapisnoni (0,7 miljoni), aklani, karaji, masbatieši, surigavieši u.c.

## Atsauces

## Ārējās saites
The Omega Man

***The Omega Man*** ir 1971. gada ASV zinātniskās fantastikas asa sižeta filma, kuras režisors ir Boriss Sagals. Filmā galvenās lomas atveido Čārltons Hestons, Entonijs Zerbe un Rozalina Keša. Filma balstīta uz Ričarda Matesona 1954. gada romānu "Es esmu leģenda" (*I Am Legend*). Filmas producents Volters Selcers vēlāk ar Hestonu sadarbojās vēl vienā antiutopiskā filmā — "Zaļais soilents" (1973).

Filma stāsta par Robertu Nevilu (Hestons), kurš ir izveidojis eksperimentālu vakcīnu, kas viņu padara par vienīgo imūno izdzīvojušo cilvēku pēc bioloģiskās katastrofas. Tikmēr slepkavnieciski mutanti savā stāvoklī vaino zinātni un cenšas viņu nogalināt.

Filmas *The Omega Man* pirmizrāde notika  un to izplatīja *[[Warner Bros. Pictures]]*. Filma saņēma galvenokārt pozitīvas kritiķu atsauksmes. Tīmekļa vietnē *[[Rotten Tomatoes]]* filmai ir 65% vērtējums. Šī kļuva par Matesona romāna otro adaptāciju, pēc filmas *[[The Last Man on Earth]]* (1964), ar Vinsentu Praisu galvenajā lomā. Trešā romāna adaptācija, "Es esmu leģenda", iznāca 2007. gadā, ar Villu Smitu galvenajā lomā.

## Atsauces

## Ārējās saites
Johan Cruijff Schaal

***Johan Cruijff Schaal*** ir futbola trofeja Nīderlandē, kas nosaukta Nīderlandes futbolista Johana Kruifa vārdā, ko bieži dēvē arī par **Nīderlandes Superkausu**. Uzvarētājs tiek noskaidrots tikai vienā mačā, kurā spēlē nacionālās futbola līgas *[[Eredivisie]]* uzvarētāja un nacionālā ''KNVB kausa'' ieguvēja. Gadījumā, ja komanda uzvar gan *Eredivisie*, gan *KNVB kausā*, uzvarētājs tiks noskaidrots starp šo komandu un nacionālās līgas otro vietu.

## Trofeja
Trofeja ir sudraba plāksne ar 60 centimetru diametru. Tā ir līdzīga trofejām, ko saņēmuši *Eredivisie* uzvarētāji. Uz trofejas iegravētais teksts ir šāds:

* Apmale, augšpusē: "Johan Cruijff Schaal XV" (vai: "Johan Cruijff Trophy X", tātad Cruijff ar "ij" pretstatā starptautiskajai pareizrakstībai, izmantojot "y" un skaitli ar romiešu cipariem)
* Centrs: "KNVB 31-7-2008" (KNVB apzīmē "Koninklijke Nederlandse Voetbal Bond" vai "Karaliskā Nīderlandes futbola asociācija", kam seko spēles datums)
* Apmale, apakšdaļa: "Ajax — FC Twente" (spēli aizvadošās komandas, otrajā vietā nosaucot nacionālās līgas čempioni)

## Vēsture

### Superkauss
Pirmā Superkausa spēle tika aizvadīta 1949. gada 25. jūnijā. Līgas čempioni *[[Schiedamse Voetbal Vereniging|SVV]]* ar 2:0 pārspēja kausa ieguvējus *[[Quick 1888]]*.

Nīderlandes Futbola asociācija atjaunoja sacensības 1991. gadā ar nosaukumu *PTT Telecom Cup*, un spēles vienmēr tika aizvadītas ''De Kuip'' stadionā Roterdamā. Pēc trim gadiem sponsors *PTT Telecom* atkāpās un Superkausa nosaukums tika atjaunots.

### ''Johan Cruiff Schaal''
1996. gadā formāts tika mainīts uz pašreizējo un tika spēlēts Amsterdamas Arēnā ar nosaukumu *Johan Cruyff Schaal.*

2003. gadā abu komandu atbalstītāji, proti, *[[FC Utrecht]]* un *[[PSV Eindhoven]]*, bija neapmierināti ar formātu un negāja uz stadionu. *Utrehtas* fani sūdzējās par protokoliem saistībā ar viņu braucienu uz Amsterdamu (stingri noteikumi pret huligānisma draudiem), bet *PSV* fani bija neapmierināti ar viņiem piešķirtajām sēdvietām. Tika pārdotas tikai 700 no 13 000 pieejamajām biļetēm. Naudas balva 2003. gadā bija 135 000 eiro. 2004. gadā dalībnieces bija ''Ajax'' un *FC Utrecht*. *Utrecht* uzvarēja ar galarezultātu 4:2 pēc tam, kad līdz mača 85. minūtei rezultāts bija 1:2. Trīsdesmit trīs tūkstoši skatītāju piedzīvoja visievērojamāko atgriešanos trofejas vēsturē.

Tā kā *PSV* 2005. gadā uzvarēja gan nacionālajā čempionātā, gan kausā, tās pretiniece bija *Ajax* (kas bija otrajā vietā līgā), un tā uzvarēja spēli ar rezultātu 2:1. Tā bija tikai ceturtā *Ajax* uzvara mājās pār *PSV* desmit gadu laikā.

Sākot ar 2017. gadu, spēle tiek aizvadīta *Eredivisie* čempionu stadionā.

## Atsauces

## Ārējās saites

* Nīderlande — Superkausa finālu saraksts, RSSSF.com
Filips Kaufmans

**Filips Kaufmans** (; dzimis ) ir amerikāņu kinorežisors, scenārists un producents. Savas karjeras laikā bijis režisors 15 filmām. Saņēmis BAFTA kino balvu, kā arī nominēts Amerikas Kinoakadēmijas balvai un ''Emmy'' balvai. Kaufmanu uzskata par "autoru", kura filmas vienmēr ir viņa personīgais redzējums. Viņa filmās parādās elementi no tādiem žanriem kā reālisma, šausmām, fantāzijas, erotikas, vesterna un kriminālfilmām.

Par filmu "Nepanesamais esības vieglums" (*The Unbearable Lightness of Being*, 1988) saņēmis BAFTA kino balvu par labāko adaptēto scenāriju, kā arī nominēts Amerikas Kinoakadēmijas balvai kategorijā "Labākais adaptētais scenārijs". Režisējis arī tādas filmas kā ''Invasion of the Body Snatchers'' (1978), *[[The Wanderers]]* (1979), "Henrijs un Džūna" (*Henry & June*, 1990), "Saullēkts" (*Rising Sun*, 1993), "Ar marķīza de Sada spalvu" (*Quills*, 2000) un *[[Twisted]]* (2004). Viņa filmu *[[The Right Stuff]]* (1983) nominēja Kinoakadēmijas balvai astoņās kategorijās, tai skaitā kategorijā "Labākā filma".

## Atsauces

## Ārējās saites
Dienviditālija

thumb|Dienviditālija kartē
**Dienviditālija** (itāļu: *Sud Italia, Mezzogiorno*) ir viens no pieciem Itālijas ekonomiskajiem un ģeogrāfiskajiem reģioniem, kas krasi atšķiras no Ziemeļitālijas ar zemāku urbanizācijas, industrializācijas, ekonomiskās un sociālās attīstības līmeni, nelabvēlīgu vides un noziedzības situāciju un politisko nestabilitāti. 

Dienviditālija atšķiras arī demogrāfiski, etnogrāfiski, kulturāli un lingvistiski. Dienviditāliju, īpaši tās galveno pilsētu Neapoli un slaveno Sicīlijas salu, joprojām parasti saista ar mafijas rašanos un attīstību. Dienviditāliju no Ziemeļitālijas atdala sava veida buferzona — virkne jauktas un pārejas attīstības reģionu, ko sauc par Centrālitāliju.

Vēl divus reģionus — Sardīnijas salu, kā arī Lacio dienvidu daļu kopumā arī var iekļaut Itālijas dienvidu daļā ģeogrāfisku un kultūras faktoru dēļ, lai gan ar zināmām atrunām. Interpretējot liberālāk, daudzi Itālijas vidienes reģioni, īpaši lauku reģioni, daudzējādā ziņā ir līdzīgi Dienviditālijai.

## Skatīt arī

* Ziemeļitālija
* Vidusitālija

## Ārējās saites
Žanna Dibarī. Karaļa favorīte

**"Žanna Dibarī. Karaļa favorīte"** () ir 2023. gada Francijas, Beļģijas un Apvienotās Karalistes kopražojuma vēsturiskā drāmas filma, kuras režisore un producente ir Maivena. Galvenās lomas atveido Džonijs Deps, Maivena, Pjērs Rišārs un Noēmija Ļvovska.

## Sižets
Francija, 18. gadsimts. Marija-Žanna Bekū, vienkārša pilsētniece, kāpj pa Parīzes sociālajām kāpnēm, izmantojot aristokrātu gultas. Ar savu patronu palīdzību viņa nonāk pašā virsotnē un piesaista karaļa Luija XV uzmanību. Žanna, formāli apprecējusies ar Dibarī, kļūst par monarha favorīti, kas noved pie konflikta ar citiem karaliskās ģimenes locekļiem.

## Atsauces

## Ārējās saites
Viļņas "Hockey Punks"

**Viļņas "Hockey Punks"** ir pusprofesionāla hokeja komanda, kas bāzēta Viļņā, Lietuvā, un piedalās Latvijas Virslīgas hokeja čempionātā. Komanda dibināta 2007. gadā.

## Vēsture
Komanda izveidota 2007. gadā, taču Lietuvas čempionātā sāka spēlēt vien 2013. gadā. Laika posmā no 2013. līdz 2017. gadam komandā epizodiski spēlēja agrākais lietuviešu NHL aizsargs Darjus Kasparaitis. 2022. gadā komanda kļuva par Lietuvas čempioni. 2022. gadā kopā ar Elektrēnu "Energija" un Kauņas "City" pievienojās Latvijas čempionātam.

## Visu Latvijas čempionāta sezonu rezultāti

## Līderi
### Kluba spēlētāju rekordi Latvijas čempionātā
#### Regulārā sezona
* Visvairāk gūto vārtu sezonā: Tads Kumeļausks, 29 (2022.—23.)
* Visvairāk rezultatīvo piespēļu sezonā: Toms Tiļļa, 22 (2022.—23.)
* Visvairāk gūto punktu sezonā: Tads Kumeļausks, 48 (2022.—23.)
* Visvairāk soda minūšu sezonā: Iļja Četvertaks, 63 (2023.—24.)
* Visvairāk gūto punktu sezonā, starp aizsargiem: Domas Janušonis, 8 (2022.—23.)

#### Izslēgšanas kārta
* Visvairāk gūto vārtu sezonā: Laisvids Kudrevičs, 2 (2022.—23.)
* Visvairāk rezultatīvo piespēļu sezonā: 4 spēlētāji, 1 (2022.—23.)
* Visvairāk gūto punktu sezonā: Laisvids Kudrevičs, 3 (2022.—23.)
* Visvairāk soda minūšu sezonā: Tads Kumeļausks un Dino Mukovozs, 4 (2022.—23.)
* Visvairāk gūto punktu sezonā, starp aizsargiem: Jegors Mateiko, 1 (2022.—23.)

### Komandas treneri
* Šarūns Kuliešus (2013—2018)
* Mindaugs Ķiers (2018—*pašlaik*)

### Kapteiņi
* Rokas Bacevičs (2022—*pašlaik*)

## Ārējās saites
* Eliteprospects.com profils
ASV Dienvidaustrumi

thumb|Tumši sarkanie štati parasti tiek iekļauti ASV dienvidaustrumu daļas definīcijā. Gaiši sarkanie štati retāk, bet dažkārt tiek uzskatīti par ASV dienvidaustrumiem
**ASV Dienvidaustrumi** (angļu: *Southeastern United States*) ir viens no visblīvāk apdzīvotajiem Amerikas Savienoto Valstu reģioniem. Nav skaidri noteiktas oficiālas definīcijas, kuri štati ietilpst šajā reģionā, tomēr Amerikas Ģeogrāfu asociācija par ASV dienvidaustrumu reģionu uzskata Alabamas, Floridas, Džordžijas, Kentuki, Misisipi, Ziemeļkarolīnas, Dienvidkarolīnas, Tenesī, Virdžīnijas un Rietumvirdžīnijas štatus.

Visvairāk iedzīvotāju (vairāk nekā 18 miljoni) ir Floridā. Lielākās pilsētas ir Džeksonvila, Šarlota un Memfisa.

## Skatīt vēl

* ASV dienvidi

## Ārējās saites
Jakobīņu terors

thumb|Deviņi emigranti tiek sodīti ar giljotīnu (1793)
**Jakobīņu terors** jeb **Terors** (franču: *la Terreur*) bija Franču revolūcijas periods pēc Pirmās republikas dibināšanas. Terora laikā notika vairāki slaktiņi un daudzas publiskas nāvessoda izpildes. Tas bija vardarbības konflikta periods starp konkurējošām politiskajām frakcijām (žirondistiem un jakobīņiem), kura laikā jakobīņi veica masveida nāvessodus "revolūcijas ienaidniekiem".

Jakobīņu līderi, kuriem bija plašas pilnvaras, izmantoja tās, lai īstenotu masu nāvessodus un politiskās represijas. No 1793. gada 3. aprīļa līdz 1794. gada 30. jūlijam tikai Parīzē vien ar giljotīnu tika sodīti 2663 cilvēki, izpildot Revolucionārā tribunāla spriedumus. Taču līdztekus Revolucionārajam tribunālam Parīzē daudzos departamentos un pilsētās tika izveidoti līdzīgi tribunāli un citas tiesu un kvazi-tiesas iestādes. Tika nogalināti vismaz 35 000—45 000 cilvēku, 300 000 tika arestēti.

Īstermiņā terors izraisīja spēku apvienošanos militārajā cīņā, kas noveda pie uzvaras pār iekšējiem un ārējiem ienaidniekiem. Tomēr ilgtermiņā revolūcija tika ievērojami vājināta, jo daudzi republikāņi, īpaši līderi, kļuva par giljotīnas upuriem. Turklāt "Brīvības, vienlīdzības, brālības" idejas tika diskreditētas.

## Terora sākums
Vēsturnieki nav vienisprātis par to, kad tieši sākās terors. Daži uzskata, ka tas sākās tikai 1793. gadā, kad sāka darboties Revolucionārais tribunāls. Savukārt citi min agrāku laiku — 1792. gadu vai pat 1789. gada jūliju, kad notika pirmās revolūcijas slepkavības.

## Ārējās saites
Panaja

**Panaja** (*Panay*) ir sala Filipīnu arhipelāgā, pēc platības sestā un pēc iedzīvotāju skaita ceturtā lielākā sala valstī. Administratīvi ietilpst Rietumu Visaju reģionā; dalās četrās provincēs (Aklana, Antike, Iloilo un Kapisa) un Iloilo neatkarīgā pilsēta. Apdzīvo vairākas visaju tautas. Lielākā pilsēta ir Rietumu Visaju reģiona un Iloilo provinces centrs Iloilo.

## Ģeogrāfija
Izvietojusies arhipelāga vidusdaļā Visaju salu grupā. Tās krastus apskalo Sibujanas jūra ziemeļos, Visaju jūra ziemeļaustrumos un Sulu jūra rietumos. Gimarasas šaurums un Panajas līcis austrumos un dienvidos to atdala no Negrosas un Gimarasas salām, Tablasas šaurums ziemeļrietumos — no Mindoro salas, bet Hintotolo šaurums ziemeļaustrumos — no Masbates salas. Krasti izroboti, piekrastē daudz mazāku salu, sevišķi ziemeļos un ziemeļaustrumos. Sala vulkāniskas izcelsmes, rietumsdaļā kalnaina, daudz aprimušu vulkānu. Augstākais kalns ir Madjaass  vjl salas vidusdaļā. Centrālajā daļā plaša zemiene, bet ziemeļaustrumos neliela pauguraine. Valda subekvatoriāls musonu klimats. Salas rietumdaļā izveidoti divi dabas parki: Ziemeļrietumu Panajas pussalas dabas parks un Sibaloma dabas parks.

## Vēsture
Salas aborigēnie iedzīvotāji ir negritosu tauta aeti, kas salu dēvējuši par Aninipaju (*Aninipay*), bet cits nosaukums, ko tai lietoja 13. gadsimta pirmajā pusē salā ieceļojušie mūsdienu visaju priekšteči austronēzieši, bija Simsimana (*Simsiman*). Visaju etnosa nosaukums sākotnēji arī tika attiecināts tikai uz Panajas un Negrosas rietumdaļas iedzīvotājiem, un tikai vēlāk tika attiecināts uz visām Visaju salu radniecīgajām tautām.

Pirmā spāņu kolonistu dibinātā pilsēta bija Panaja tāda paša nosaukuma upes grīvā salas ziemeļaustrumos un vēlāk tās nosaukums tika attiecināts uz visu salu. Koloniālā valdība 1572. gadā sadalīja salu divās provincēs — Panaja ziemeļos un Otona dienvidos. 1693. gadā tika dibināta Kapisas pilsēta (mūsdienās — Rohasa) un uz turieni tika pārcelta provinces administrācija. 1796. gadā Panaja tika sadalīta trijās provincēs — Kapisa ziemeļos, Iloilo dienvidaustrumos un Antike dienvidrietumos. Panajas provincēm bija pakļautas arī Romblonas, Tablasas, Gimarasas un Sibujanas salas. 1946. gadā kā atsevišķa province tika nodalīta Romblona, 1956. gadā — Aklana, bet 1992. gadā — Gimarasa.

## Iedzīvotāji
Panajas salā vērojama valstī lielākā etniskā un lingvistīskā daudzveidība. Salas aborigēnie iedzīvotāji ir negritosu tauta aeti, kas mūsdienās apdzīvo galvenokārt kalnaino salas centrālo daļu. 13. gadsimtā salā ieceļojušie austronēzieši mūsdienās konsolidējušies četrās visaju tautās: ilongi (1,2 miljoni) salas austrumu un centrālajā daļā, karaji (0,9 miljoni) salas dienvidrietumos, kapisnoni (0,7 miljoni) salas ziemeļaustrumos un aklani (0,6 miljoni) — ziemeļrietumos.

## Atsauces

## Ārējās saites
Mančestras katedrāle

{
  "type": "ExternalData",
  "service": "geoshape",
  "ids": "Q971811"
}


**Mačestras katedrāle** () jeb **Sv. Marijas, Sv. Denisa un Sv.Jura katedrāle un koleģiālā baznīca** () ir no 1421. līdz 1882. gadam celta anglikāņu katedrāle, kas atrodas Anglijas ziemeļos, Mančestras pilsētā. 1847. gadā dibinātās Mančestras diecēzes galvenā baznīca.

1421. gadā bijušās draudzes baznīcas vietā tika uzsākta koleģiālbaznīcas celtniecība perpendikulārās gotikas stilā. 1847. gadā, kad Mančestras baznīca kļuva par katedrāli, tā tika būtiski pārbūvēta. Otrā pasaules kara laikā tā cieta bombardēšanā un pēc kara tika atjaunota. 


Manchester_Cathedral_(4).jpg
Manchester_Cathedral_ceiling.jpg
Manchester_Cathedral_Choir.jpg
Manchester_Cathedral_Nave.jpg


## Ārējās saites
*
Stabilizators 3: Pēdējā nodaļa

**"Stabilizators 3: Pēdējā nodaļa"** () ir 2023. gada ASV asa sižeta filma, kuras režisors ir Antuāns Fukva. Tas ir triloģijas turpinājums. Galvenās lomas atveido Denzels Vašingtons un Dakota Faninga.

## Sižets
Pēc slepenā aģenta darba pabeigšanas Roberts Makols turpina aizstāvēt patiesību ikdienā un aizsargāt tos, kam tā nepieciešama. Atrodoties Dienviditālijā, viņš uzzina, ka viņa draugus ietekmējuši vietējie noziedznieki. Kad notikumi saasinās, Makols nolemj aizstāvēt taisnīgumu, uzsākot cīņu pret mafiju.

## Filmēšana
Galvenie filmēšanas darbi sākās 2022. gada 10. oktobrī Amalfi piekrastē Itālijā. Filmēšana šajā reģionā turpinājās līdz 20. novembrim, bet decembra sākumā to pārcēla uz Neapoli, un 2023. gada janvārī filmēšanu pabeidza Romā.

## Atsauces

## Ārējās saites
Dienvidkurzemes novada ģerbonis

**Dienvidkurzemes novada ģerbonis** ir viens no Dienvidkurzemes novada oficiālajiem simboliem.

## Heraldiskais apraksts
Dalīts ar smaili pret kreisajiem sāniem: sudrabs un sarkans. Sudraba smailē sarkans pretēji pagriezts lauva.

Sudraba smaile simbolizē Dienvidkurzemes novada atrašanās vietu Latvijas kartē. Tāpat tas simbolizē arī Latvijas Brīvības cīņu situāciju 1919. gadā, kad mūsdienu Dienvidkurzemes novada teritoriju neieņēma Pētera Stučka komunistiskā valdība. Sudraba krāsa simbolizē Baltijas jūru. Sarkanā krāsa ģerbonī simbolizē Kurzemi, savukārt lauva simbolizē Kurzemes un Zemgales hercogisti.

## Atsauces
Madjaass

**Madjaass** (, ) ir snaudošs stratovulkāns Panajas salā Filipīnās. Atrodas salas rietumu daļā Centrālajā Panajas grēdā, administratīvi — Antikes provincē 14 km uz austrumiem no Kulasi. Kalna augstums ir  vjl — Panajas augstākā virsotne un 61. augstākais salu kalns pasaulē. Kalns slavens ar tā sauktajiem «kautrīgajiem mežiem» — mežaudzēm, kuru koku lapotnes savstarpēji nesaskaras un veido atraktīvus ornamentus un gaismu spēles.

Kalna nosaukums tiek asociēts ar pirmskoloniālā laika Madžaasas valsti un tam ir nozīmīga vieta panajiešu mitoloģijā un kultūrā. Populārs alpīnisma un kalnu tūrisma galamērķis.

## Atsauces

## Ārējās saites
Silvija Simsa

**Silvija Meja Lora Simsa** (; dzimusi , mirusi ) bija angļu teātra un ekrāna aktrise.

Vislabāk zināmās filmas ar viņas piedalīšanos ir *[[My Teenage Daughter]]* (1956), *[[Woman in a Dressing Gown]]* (1957), par ko viņu nominēja BAFTA kino balvai, *[[Ice Cold in Alex]]* (1958), *[[No Trees in the Street]]* (1959), *[[Victim]]* (1961) un *[[The Tamarind Seed]]* (1974).

Tāpat pazīstama kā "Dižā britu kino dāma" (*Grand Dame of British Cinema*), Simsa piedalījās nopietnās Apvienotās Karalistes filmās no 1950. gadu vidus līdz 1960. gadu vidum, pirms kļuva par otrā plāna lomu aktrisi kino un televīzijā. Televīzijā viņas zināmākā bija Olīvas Vudhausas loma BBC ziepju operā *[[EastEnders]]*. Vēl atveidojusi svarīgas lomas teātros.

Simsa atveidoja Elizabetes Bousas-Laionas lomu 2006. gada biogrāfiskajā filmā "Karaliene".

Pēdējo savu mūža gadu viņa dzīvoja aktieru pansionātā Londonā. Viņa nomira , trīs nedēļas pēc savas 89 dzimšanas dienas.

## Atsauces

## Ārējās saites
Fena Biņa

**Fena Biņa** (; ; dzimusi  Jaņtai) ir Ķīnas vieglatlēte, startē diska mešanas sacensībās,  sudraba medaļas ieguvēja, 2022. gada pasaules čempione, divkārtēja Āzijas čempione, 2022. gada Āzijas spēļu uzvarētāja.

## Karjera
Piedalījās 2011. gada Pasaules čempionātā jauniešiem Lillē un ieņēma ceturto vietu.  Fena bija viena no trim Ķīnas diska metējām, kas iekļuva finālsacensībās, un ar rezultātu 63,06 m ieņēma 8. vietu. Pasaules čempionātā pirmo reizi piedalījās 2017. gadā Londonā un arī ierindojās 8. vietā.

2018. gada Āzijas spēlēs Džakartā izcīnīja sudraba medaļu, raidot disku 64,25 metrus tālu. 2019. gadā uzvarēja Āzijas čempionātā Dohā. Tajā pašā gadā Pasaules čempionātā, kas arī notika Dohā, ieņēma piekto vietu.  nespēja pārvarēt kvalifikāciju un ierindojās tikai 17. vietā.

2022. gada Pasaules čempionātā ASV pilsētā Jūdžīnā sasniedza savu personisko rekordu, aizmetot disku 69,12 metrus un negaidīti izcīnīja zelta medaļu. 2023. gadā Fena ieguva savu otro Āzijas čempiones titulu. 2023. gada Pasaules čempionātā Budapeštā izcīnīja bronzas medaļu. 2022. gada Āzijas spēlēs, kas risinājās 2023. gada septembrī un oktobrī Handžou, sasniedza spēļu rekordu (67,93 m) un ieguva zelta godalgu.

 Parīzē ar 67,51 metru tālu raidījumu izcīnīja sudraba medaļu, piekāpjoties tikai amerikānietei Valerijai Olmenai.

## Sasniegumi

## Atsauces

## Ārējās saites
Zigmārs Raimo

**Zigmārs Raimo** (dzimis  Madonā) ir latviešu basketbolists, spēlē spēka uzbrucēja pozīcijā. 2025. gadā pārstāvējis Latvijas—Igaunijas Basketbola līgas un Latvijas Basketbola līgas (LBL) klubu "Rīgas Zeļļi". Iepriekš spēlējis NCAA Havaju Universitātes komandā, kā arī vairākos Latvijas, Lietuvas un Igaunijas klubos.

Spēlē arī 3x3 basketbolu, Latvijas izlases sastāvā uzvarēja 2023. gada Eiropas spēlēs. Latvijas 3x3 basketbola izlases sastāvā piedalījās  Parīzē. 2025. gada vasarā paziņojis, ka turpmāk fokusēsies uz 3x3 basketbolu, nespēlējot paralēli klasiskā basketbola klubos.

## Karjera
Bērnu basketbolā trenēties sācis dzimtajā Madonā un LJBL pārstāvēja Madonas un Jēkabpils/Madonas komandas.

2013.—2014. gada LBL sezonā pārstāvēja no jauniešiem veidoto komandu "LMT Basketbola akadēmija". Pēc tam spēlējis BK Latvijas Universitāte un VEF Rīga komandās, bet no 2016. gada pārcēlās uz ASV, kur studēja un četrus gadus spēlēja Havaju Universitātes komandā NCAA čempionātā.

Pēc atgriešanās Eiropā spēlējis Pasvales "Pieno žvaigzdes" Lietuvas Basketbola līgā, bet pēc tam karjeras atspēriena punktu viņam deva BK Liepāja. Pēc sekmīgas sezonas Liepājas komandā trenera Artūra Visocka-Rubeņa vadībā Z. Raimo izdevās noslēgt līgumu ar Igaunijas vadošo klubu Tallinas "Kalev/Cramo".

2023. gada vasarā pievienojās LBL klubam "Rīgas Zeļļi", līdztekus spēlējot arī 3x3 basketbolu. 3x3 basketbolā ir Latvijas izlases kandidāts.

Z. Raimo ir spēlējis Latvijas U-16, U-18 un U-20 izlasē.

Latvijas 3x3 basketbola izlases sastāvā kopā ar Nauri Miezi, Kārli Lasmani un Franci Lāci piedalījās  Parīzē. Izcīnīja uzvaras visās grupas turnīra spēlēs, bet zaudēja pusfinālā un spēlē par bronzu, līdz ar to olimpisko turnīru noslēdza 4. vietā.

## Atsauces

## Ārējās saites